VLÁDA  SLOVENSKEJ  REPUBLIKY

Návrh 

UZNESENIE  VLÁDY SLOVENSKEJ REPUBLIKY
č. .......
zo dňa .......... 2008

k
správe o plnení odporúčaní z 2. fázy hodnotení, prijatých pre
Slovenskú republiku v roku 2005 pracovnou skupinou OECD 
proti podplácaniu zahraničných verejných činiteľov 
v medzinárodných obchodných transakciách

Číslo materiálu:

Predkladateľ:		podpredseda vlády a minister spravodlivosti

–––––––––––––––––––––––––––––––––––––––––––––––––––––––––––––––––––––––––––

V l á d a

A.	berie na vedomie

A.1	Správu o plnení odporúčaní z 2. fázy hodnotení, týkajúcu sa aplikácie Dohovoru o boji s podplácaním zahraničných verejných činiteľov v medzinárodných obchodných transakciách a revidovaného odporúčania z roku 1997 o boji s podplácaním v medzinárodných obchodných transakciách (ďalej len „správa o plnení odporúčaní“), pracovnej skupiny OECD proti podplácaniu zahraničných verejných činiteľov v medzinárodných obchodných transakciách (ďalej len „pracovná skupina“)
	
B.	schvaľuje

B. 1.	návrh opatrení na zabezpečenie plnenia odporúčaní, ktoré boli pracovnou skupinou vyhodnotené ako nesplnené, ďalej tých, ktoré boli vyhodnotené ako splnené iba čiastočne, resp. ktorých plnenie bude pracovná skupina naďalej priebežne sledovať (ďalej len „návrh opatrení“)

C.	ukladá

podpredsedovi vlády a ministrovi spravodlivosti

C. 1.	predložiť do vlády návrh legislatívnej úpravy zodpovednosti právnických osôb v rámci trestného práva

do konca februára 2008

C. 2.	predložiť do vlády návrh legislatívnej úpravy, ktorá by vylúčila použitie inštitútu účinnej ľútosti v prípadoch korupcie zahraničných verejných činiteľov

do konca februára 2008

podpredsedovi vlády a ministrovi vnútra

C. 3.	v spolupráci s guvernérom Národnej banky Slovenska a predsedom Slovenskej obchodnej a priemyselnej komory poskytovať inštrukcie právnickým osobám, ktoré majú povinnosť informovať o neobvyklých obchodných operáciách, oboznámiť ich s modelovými situáciami typickými pre trestný čin legalizácie príjmu z trestnej činnosti, kde predikatívnym trestným činom je korupcia

do konca novembra 2008

C. 4.	prijať účinné opatrenia na efektívnejšie postihovanie trestného činu legalizácie príjmu z trestnej činnosti, predovšetkým v súvislosti s prípadmi korupcie

do konca novembra 2008

ministrovi financií

C. 5.	prijať opatrenia na zvyšovanie povedomia o Dohovore o boji s podplácaním zahraničných verejných činiteľov v medzinárodných obchodných transakciách a revidovanom odporúčaní z roku 1997 o boji s podplácaním v medzinárodných obchodných transakciách medzi certifikovanými účtovníkmi, prípadne zvážiť zavedenie povinného členstva certifikovaných účtovníkov v profesnej komore

do konca novembra 2008

ministrovi hospodárstva

C. 6.	prijať opatrenia na zvyšovanie povedomia o Dohovore o boji s podplácaním zahraničných verejných činiteľov v medzinárodných obchodných transakciách a revidovanom odporúčaní z roku 1997 o boji s podplácaním v medzinárodných obchodných transakciách v súkromnom sektore a v obchodnej oblasti, predovšetkým medzi podnikmi a podnikateľmi vyvíjajúcimi činnosť v zahraničí

do konca novembra 2008

ministrovi zahraničných vecí

C. 7.	prijať opatrenia na zvyšovanie povedomia o Dohovore o boji s podplácaním zahraničných verejných činiteľov v medzinárodných obchodných transakciách a revidovanom odporúčaní z roku 1997 o boji s podplácaním v medzinárodných obchodných transakciách v spoločnostiach zapojených do projektov rozvojovej pomoci

do konca novembra 2008

D.	odporúča

generálnemu prokurátorovi

D. 1.	zabezpečiť efektívne fungovanie Úradu špeciálnej prokuratúry v boji proti korupcii zahraničných verejných činiteľov

do konca novembra 2008

guvernérovi Národnej banky Slovenska 

D. 2.	spolupracovať s podpredsedom vlády a ministrom vnútra pri poskytovaní inštrukcií právnickým osobám, ktoré majú povinnosť informovať o neobvyklých obchodných operáciách, a pri ich oboznámení s modelovými situáciami typickými pre trestný čin legalizácie príjmu z trestnej činnosti,  kde predikatívnym trestným činom je korupcia

do konca novembra 2008

predsedovi Slovenskej obchodnej a priemyselnej komory 

D. 3.	spolupracovať s ministrom hospodárstva pri zvyšovaní povedomia o Dohovore o boji s podplácaním zahraničných verejných činiteľov v medzinárodných obchodných transakciách a revidovanom odporúčaní z roku 1997 o boji s podplácaním v medzinárodných obchodných transakciách v súkromnom sektore a v obchodnej oblasti, najmä medzi podnikmi a podnikateľmi vyvíjajúcimi činnosť v zahraničí

do konca novembra 2008

D. 4.	spolupracovať s podpredsedom vlády a ministrom vnútra pri poskytovaní inštrukcií právnickým osobám, ktoré majú povinnosť informovať o neobvyklých obchodných operáciách, a pri ich oboznámení s modelovými situáciami typickými pre trestný čin legalizácie príjmu z trestnej činnosti,  kde predikatívnym trestným činom je korupcia

do konca novembra 2008

Vykonajú:	podpredseda vlády a minister spravodlivosti
		podpredseda vlády a minister vnútra
		minister financií
		minister hospodárstva
minister zahraničných vecí		

Na vedomie:	generálny prokurátor
		guvernér Národnej banky Slovenska
		predseda Slovenskej obchodnej a priemyselnej komory